Audrius Siaurusevičius

Audrius Siaurusevičius (g. 1967 m. balandžio 18 d. Juodaraistyje, Prienų rajonas) – Lietuvos žurnalistas. 

 Biografija 
1974-1985 m. mokėsi Prienų 2-oje vidurinėje mokykloje, vaidino Prienų kultūros rūmų dramos studijoje. 1982–1984 m. Prienų rajono laikraščio „Naujas gyvenimas“ korespondentas. 1985–1991 m. Vilniaus universiteto (VU) Žurnalistikos fakultete studijavo žurnalistiką (nebaigė).Aukštasis mokslas greituoju būdu // Lietuvos žinios, 2009-10-08 

1988–1989 m. dirbo VU laikraštyje „Universitas Vilnensis“, 1989–1991 m. savaitraštyje „Atgimimas“. 1990–1998 m. „Laisvosios Europos“ radijo žurnalistas. 1998–2008 m. LRT laidos „Spaudos klubas“ autorius ir vedėjas. Nuo 2000 m. VU Tarptautinių santykių ir politikos mokslų instituto lektorius. 2000–2001 m. LTV laidos „Pusryčių klubas“ vedėjas. 2000-2008 m. VšĮ „Spaudos klubas“ direktorius. Nuo 2003 m. LTV rengė ir vedė laidų ciklą „Už Europą“.Kas yra kas Lietuvoje: Lietuvos pasiekimai 2008. - Kaunas: Neolitas, 2008. - 1052 psl. 2008–2018 m. Lietuvos nacionalinio radijo ir televizijos generalinis direktorius.LRT tarybos sprendimas – staigmena, 2008-04-02 Laisvas būti savimi, 2008-05-03  Nuo 2019 m. balandžio mėn. „Lietuvos ryto“ televizijos generalinis direktorius.

Lietuvos žurnalistų sąjungos narys, Lietuvos ir Ukrainos Taraso Ševčenkos fondo valdybos narys, Lietuvos ir Rusijos Jurgio Baltrušaičio fondo valdybos narys. Nuo 2007 m. Lietuvos sunkiosios atletikos federacijos prezidentas.http://www.lse.lt/index.php?2171236782

2002 m. vedė BTV žurnalistę Ingridą Žaltauskaitę, augina du vaikus.

 Kiti faktai 
2008 m. spalio 12-13 d. LR Seimo rinkimų naktį pagarsėjo skandalu, kai Vilniaus viešbutyje „Naujasis Vilnius“, kuriame veikė Socialdemokratų partijos rinkimų štabas, pateko į konfliktą su dienraščio „Respublika“ fotografu Irmantu Sidarevičiumi, fotografavusį duris supainiojusį ir į viešbučio elektros skydinę patekusį A. Siaurusevičių. Pasak žiniasklaidos, A. Siaurusevičius puolė fotografą, bandė atimti fotoaparatą, po to užsidarė skydinėje, kurioje išbuvo 4 valandas.A. Siaurusevičius rinkimų naktį įsivėlė į konfliktą, 2008-10-13Audrius Siaurusevičius laiko save auka, 2008-10-20

 Įvertinimas 
 1999 m. „Spaudos klubas“ nacionaliniame televizijų konkurse „Ad Rem“ pripažintas geriausia pokalbių laida
 2000 m. DLK Gedimino 5 laipsnio ordinas 
 2004 m. žurnalo „TV antena“ skaitytojai išrinko A. Siaurusevičių populiariausiu politinių diskusijų laidų vedėju
 2004 m. Gruzijos garbės ordinas
 2011 m. Latvijos Respublikos Pripažinimo ordino Komandoro didysis kryžius (Croix de la Reconnaissance)
 2015 m. LATGA „Aukso žvaigždė“
 A. Siaurusevičius taip pat apdovanotas Lietuvos (2004 m.), Estijos (2004 m.), Ukrainos (2006 m.), Nyderlandų valstybiniais apdovanojimais

 Šaltiniai 

Kategorija:Lietuvos žurnalistai
Kategorija:Lietuvos laidų vedėjai
Kategorija:Lietuvos sporto veikėjai